open-index/open-wikipedia-markdown huggingface dataset:
Jolanta Teišerskytė-Stoškienė

**Jolanta Teišerskytė-Stoškienė** (1947 m. rugsėjo 14 d. Vilniuje – 2020 m. rugpjūčio 22 d. ten pat) – Lietuvos dailininkė.

## Biografija
1966–1972 m.studijavo Valstybiniame dailės institute, kuriame mokėsi tapybos fakultete, vitražo specialybę pas profesorių Algimantą Stoškų ir baigusi studijas įgijo vitražistės specialybę. Nuo 1986 m. Lietuvos dailininkų sąjungos, 2005 m. – Aquarellissimo asociacijos „Camezon“ Prancūzijoje narė.

## Kūryba
Dar studijų laikais aktyviai įsitraukė į Vilniaus kultūrinį gyvenimą, nuo 1979 m. dalyvavo parodose Lietuvoje ir užsienyje – Benine (1988 m.), Suomijoje (1987 m.), Prancūzijoje, Norvegijoje, Švedijoje, Kinijoje, Japonijoje, Makedonijoje, Bosnijoje ir Hercegovinoje, JAV, Vokietijoje, Rusijoje, Ukrainoje, Baltarusijoje, Latvijoje, Lenkijoje, Ganoje.

J. Teišerskytė-Stoškienė iš viso surengė per 100 grupinių parodų Lietuvoje ir užsienyje, taip pat rengė ir personalines parodas. Jos kūrinius turi Vilniaus dailės muziejus, Nacionalinis M. K. Čiurlionio dailės muziejus, M. K. Čiurlionio muziejus Čikagoje, Vatikano meno muziejus, Lietuvos dailės fondas bei kiti muziejai ar privatūs kolekcininkai.

Menininkė aukojo savo kūrinius Lietuvos nepriklausomybės fondui, Tremtinių grįžimo fondui, Antavilių senelių namams, Vilniaus katedrai, aukcionui, skirtam JAV Vašingtono universiteto Baltijos programos įsteigimui paremti.

## Šaltiniai
Pinigų mulas

**Pinigų mulas** – žmogus, kuris į savo banko sąskaitą gauna pinigus iš vienų asmenų, o šiuos pinigus perveda kitiems asmenims arba išgrynina ir perduoda nusikaltėliams, dažnu atveju už tai gaudamas tam tikrą užmokestį ir (arba) naudą kitais būdais. Nusikaltėliai, pasitelkdami pinigų mulus, siekia vykdyti pinigines operacijas ir nuslėpti savo tapatybę, taip išlikdami anonimiški ir atsakomybę permesdami kitam asmeniui.

## Aprašymas
Nusikaltėliai nuolat ieško būdų, kaip legalizuoti nusikalstamu keliu įgytus pinigus, įskaitant pasinaudojimą trečiaisiais asmenimis ir jų sąskaitomis. Jie gali bandyti susisiekti asmeniškai, el. paštu, telefonu, veikti internetinėje erdvėje – per darbo skelbimus, pažinčių svetaines, socialiniuose tinkluose. Neretai nusikaltėliai siekia pasinaudoti mažesnes pajamas gaunančiais asmenimis – studentais, imigrantais, bedarbiais, pensininkais. Metodai būna įvairūs – nuo duomenų išviliojimo iki siūlymų atsidaryti sąskaitą, priimti ir persiųsti mokėjimus.

## Nuobaudos
Pinigų mulai gali būti patraukti baudžiamojon atsakomybėn bei nuteisti kalėjimo bausme.

## Šaltiniai
Gaižiūnų karjeras

**Gaižiūnų karjeras** – karjero tvenkinys Lietuvoje, Jonavos rajone, 5 km į pietryčius nuo Jonavos, Gaižiūnų kaimo šiauriniame pakraštyje. Sudarytas išeksploatavus gamtinius išteklius ir pripildžius vandens. Tvenkinio ilgis iš pietryčių į šiaurės vakarus – 0,33 km, plotis – iki 0,16 km. Altitudė 74,8 m. Yra dvi pelkėtos salos (0,09 ha ir 0,03 ha). Krantai žemi, apaugę medžiais ir krūmais, rytinis krantas pelkėtas. Iš šiaurės ir rytų prieina Gaižiūnų miškas. Per tvenkinį iš pietryčių į šiaurės vakarus prateka Taurostos intakas Miškotupis. Priešsroviui už 0,1 km telkšo dar vienas 1,9 ha dydžio karjero tvenkinys.

## Šaltiniai
Muršilis I

**Muršilis I** – Hetitų karalystės karalius, valdęs apie 1620–1590 m. pr. m. e. (pagal vidurinę chronologiją). Pirmtakas – Hatušilis I (veikiausiai Muršilis buvo jo anūkas), sesuo – Harapšili, o žmona – Kali.

Sostas Muršiliui atiteko, kuomet šis dar buvo mažametis. Suaugęs šiaurinėje Sirijoje atnaujino karinę kampaniją, pradėtą Hatušilio I. Muršilis I užkariavo Jamchado karalystę, sugriovė jos sostinę Alepą (Hatušiliui I to nebuvo pavykę padaryti). Po to Muršilio I vadovaujamos hetitų pajėgos nužygiavo 2000 km į Mesopotamijos gilumą; 1595 m. pr. m. e. jis užėmė ir nuniokojo Babiloną. Kas Muršilį paskatino užpulti Babiloną, nėra aišku; anot William Broad, tai buvo padaryta, siekiant apsirūpinti grūdais, nes dėl vulkaninių pelenų debesų, susidariusių išsiveržus Teros ugnikalniui, Hetitų karalystėje sumažėjo derlius. Muršilis I kariavo ir su huritais, o karo grobį dedikavo hetitų valstybės dievams (kaip ir jo pirmtakas Hatušilis I).

Kaip minima Telepinu edikte, Muršilis I buvo nužudytas per rūmų sąmokslą, kurį surengė jo sesuo Harapšili ir jos vyras Hantilis (įvardijamas Muršilio I taurininku); pastarasis po šio sąmokslo ir užėmė sostą, šalies viduje kilo neramumai.

## Šaltiniai
Šprembergas

**Šprembergas** (, ) – miestas Vokietijoje, Brandenburgo žemėje.

Įeina į Šprė-Neisės apskrities sudėtį. 24 373 gyventojai (2010 m.). Miesto plotas – 180,04 km². Oficialusis kodas –*12 0 71 372*.

Priklauso Sorbų gyvenamosios srities kultūrinei-teritorinei autonomijai, kurioje galioja Saksonijos ir Brandenburgo žemių teisiniai aktai, ginantys sorbų kalbų ir kultūros išsaugojimą. Be vokiečių, oficiali kalba Štremberge yra taip pat ir žemutinių sorbų.

## Galerija

SPB-Wendischekirche-3.jpg|
Sonntagsches Haus B9 SPB.jpg|
Rathaus Spremberg.jpg|
Schloß Spremberg Dez.2007.jpg|
Bürgerhaus Spremberg 27 09 2008.jpg|
Burglehnhaus Spremberg.jpg|1
Postamt Spremberg.jpg|
Evangelische Auferstehungskirchgemeinde Spremberg.jpg| 
Bismarckturm_in_Spremberg.jpg| 
Eingangsportal Alter Friedhof (Spremberg).jpg|
Gedenkstätte Opfer des Faschismus - OdF - in Spremberg.jpg|
Neuer Pavillon Sängerblick - Spremberg.jpg|
Denkmalanlage Hürden überwinden Spremberg.JPG|
Wegtafel Denkmalanlage Hürden überwinden Spremberg.JPG|
Standort Lapidarium SPB 2014 0604.JPG|
Spremberg Mittelpunkt vom Deutschen Reiche.jpg|
Lichterfest_in_Spremberg.jpg|


## Išnašos

## Literatūra
*Шпремберг // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
Bačkonių I tvenkinys

**Bačkonių I tvenkinys** – tvenkinys Lietuvoje, Kaišiadorių rajone, 3 km į rytus nuo Žiežmarių miesto, Bačkonių kaime. Sudarytas užtvenkus Kalpės upelį (Strėvos upės intakas) 0,85 km nuo jo žiočių. Tvenkinio ilgis iš šiaurės vakarų į pietryčius – 0,11 km, plotis – iki 0,09 km. Altitudė 78,1 m. Šiaurinis krantas aukštas. Tvenkinį supa miškelis, tik pietinėje pakrantėje plyti pievos. Priešsroviui už 0,39 km telkšo kiek didesnis Bačkonių II tvenkinys.

Pietine tvenkinio pakrante eina kelias .

## Šaltiniai
2020–2021 m. Premyer Liqası

**[[2020]]–[[2021]] m. [[Premyer Liqası]]** – Azerbaidžano aukščiausioji futbolo lyga. 

Sezonas prasidėjo 2020 m. rugpjūčio 21 d., o baigėsi 2021 m. gegužės 22 d. Dalyvavo 8 komandos.

## Dalyviai

## Turnyrinė lentelė
*  **[[Neftçi PFK]]** tapo čempionais. Tai buvo devintasis čempionų titulas klubo istorijoje.

* 🏆 **[[FK Keşlə Bakı|FK Keşlə]]** iškovojo šalies futbolo taurę ir pateko į Konferencijų lygos atrankas.

; 2020–2021 m. Azerbaidžano futbolo taurės turnyras

-------

* 🏆 **[[Keşla FK|Keşla]] nugalėjo varžovus rezultatu 2:1 ir iškovojo šalies futbolo taurę.**
----

## Išnašos

## Nuorodos
* RSSSF duomenų bazė:
: Čempionų sąrašas
: Azerbaidžano futbolo taurės finalai
: 2020–2021 m. sezonas
* Soccerway duomenų bazė:
: 2020–2021 m. Premjer lyga
: 2020–2021 m. taurės finalas
FK SMK

**FK “SMK“** – Socialinių mokslų kolegijos futbolo komanda iš Klaipėdos.

## Istorija

2019 m. įkurtas SMK futbolo klubas. Dalyvavo futsalo pirmenybėse. 2020 m. dalyvavo Klaipėdos miesto 8x8 futbolo pirmenybėse.

## Pasiekimai
* 2020 m. Klaipėdos rajono 2 lygos salės futbolo pirmenybėse užimta 1 vieta;
* 2020 m. Klaipėdos miesto 8x8 futbolo pirmenybėse komanda užėmė 5 vietą;
* 2020 m. Tverų futbolo turnyre užimta 1 vieta;
* 2020 m. Radviliškio naktinio futbolo turnyre užimta 6 vieta.

## Sudėtis (2020)
2020 m. rugpjūčio 26 d.

#### Nariai

# Nedas Rupšys
# Bronius Jašinskas
# Khaled Menani
# Mantas Razonas
# Aurimas Barsteika
# Laurynas Barsteika
# Erlandas Seselskis
# Ignas Bertašius
# Deividas Gibėža
# Nedas Šimkutis
# Antanas Navickas
# Clifford Awah Agwe
# Tadas Preibys
# Rokas Ašmonas
# Dalius Pinskas
# Tautvydas Katauskas
# Modestas Norkevičius
# Marius Bukauskas
# Gvidas Kubilius
# Vidmantas Danta
# Modestas Taujanskas
# Rokas Markauskas
# Lukas Nedzinskas

## Šaltiniai
http://mano-gargzdai.lt/component/k2/item/18815-paaiskes-rajono-antros-lygos-sales-futbolo-pirmenybi-nugaletojai

## Nuorodos
Lotaringijos universitetas

**Lotaringijos universitetas** () – Prancūzijos Lotaringijos regiono Nansi ir Meco miestuose veikianti valstybinė aukštoji mokykla; įkurta 2012 m., susijungus Nansi universitetui ir Meco universitetui.

## Priešistorė

Iki pat XVI a. Lotaringija savo aukštosios mokyklos neturėjo, kol hercogas Karolis III ir jo pusbrolis kardinolas Šarlis de Gizas kartu nusprendė įkurti universitetą. Jis turėjo būti atidarytas trijų vyskupijų teritorijų sandūroje esančiame Pont a Musono miestelyje. Popiežius Grigalius XIII, kurį laiką abejojęs dėl tokio sumanymo, savo bulėje „In Supereminenti“ 1572 m. gruodžio 5 d. galiausiai leidimą davė, ir aukštoji mokykla pradėjo veikti. 1769 m. jėzuitų valdomas universitetas buvo perkeltas į Nansi, o 1793 m. Nacionalinis Konventas jį uždarė.

XIX a. universitetas buvo vėl atidarytas, jis įsikūrė 1864 m. atidarytuose naujuosiuose rūmuose *Karno* aikštėje. XX a. antrojoje pusėje stipriai išsiplėtė, nauji mokomieji korpusai buvo pastatyti Nansi priemiestyje. 1970 m. ši aukštoji mokykla skilo į gamtos mokslų universitetą Nansi I, humanitarinį universitetą Nansi II ir Lotaringijos nacionalinį politechnikos institutą. Vėlesnė patirtis parodė, kad šis sprendimas nebuvo geras.

## Istorija
Lotaringijos aukštųjų mokyklų vienijimosi procesas prasidėjo 2007 m., kai viename junginyje vėl susitelkė Anri Puankarė universitetas Nansi I, universitetas Nansi II ir Lotaringijos nacionalinis politechnikos institutas. Naujoji organizacija pasivadino Nansi universitetu.

Pastaroji aukštoji mokykla 2009 m. nusprendė susijungti su Meco miesto Polio Verleno universitetu. Porą metų šio proceso sąlygos buvo derinamos, ir 2011 m. rugsėjo 22 d. naujasis Lotaringijos universitetas ėmė formuotis. Jam buvo suteiktas *Grand établissement* statusas, leidžiantis vystyti švietėjišką ir mokslo tiriamąją veiklą. 2012 m. sausio 1 d. jungimasis buvo užbaigtas, ir Lotaringijos universitetas pradėjo savo veiklą.

## Dabartis

2018 m. Pasauliniame universitetų reitinge QS World University Rankings Lotaringijos universitetas užėmė 801–1000 vietą.
Po susijungimo senieji fakultetai išliko, tik jie įėjo į naujai suformuotus stambius akademinius padalinius ():
* Meno, literatūros ir kalbų;
* Teisės, ekonomikos ir vadybos;
* Politechnikos institutas;
* Vadybos ir inovacijų;
* Tarpdisciplininių mokslų;
* Sveikatinimo;
* Mokslo ir technologijų;
* Humanitarinių ir socialinių mokslų;
* Technologijų.

## Išnašos

## Šaltiniai
* L’Histoire de l’Université de Nancy // histoire.univ.nancy.free.fr/
* Nancy universite // www.nancy-universite.fr 
* Institut National Polytechnique de Lorraine // www.inpl-nancy.fr
* Université de la Grande Région (de), (en), (fr) // www.uni-gr.eu

## Nuorodos
* Universiteto internetinė svetainė // www.univ-lorraine.fr (en), (fr)
Šprėvaldas

**Šprėvaldas** ( – „Miškas prie Šprė“,  – „Pelkė“) –  žemumų vietovė Vokietijoje, turtinga upių kanalų ir užliejamų pievų. Šprėvaldas yra federalinėje Brandenburgo žemėje (Šprė-Neisės, Damės-Šprėvaldo ir Aukštutinio Šprėvaldo-Lužicos apskrityse).

Šprėvaldas dalijamas į Aukštutinį (pietuose) ir Žemutinį (šiaurėje). Per paskutinį ledynmetį kraštovaizdis buvo deformuotas: deltos žemumoje Šprė upė išsišakojo į daugybę kanalų ir užutėkių, kurių bendrasis ilgis – daugiau kaip 970 km.

Šprėvaldo teritorijoje gyvuoja  apie 18 000 augalų ir gyvūnų rūšių. 1991 m. UNESCO Šprėvaldą paskelbė draustiniu. Brandenburge turistai gali pasiplaukioti valtimis Šprėvaldo kanaluose.

Marinuoti agurkai – firminis Šprėvaldo produktas. Filme „Sudie, Leninai!“ („Good Bye, Lenin!“, 2003) Šprėvaldo agurkėliai pristatomi kaip buvusios VDR gastronomijos simbolis.

## Duomenys
**Bendrasis plotas** – 3173 km², iš jų kaimiškosios vietovės – apie 2800 km². 
**Gyventojų skaičius** – apie 50 000. 
**Gyventojų tankumas** – 84,9 km², kaimiškosiose vietovėse – apie 37km². 

## Gyvenvietės Šprėvaldo teritorijoje
* Burgas
* Kotbusas
* Liubenas
* Liubenau
* Štraupicas
* Šlepcigas

## Literatūra
*
Minijos kaimo kapinės

**Minijos kaimo kapinės** – neveikiančios kapinės, esančios Minijos kaime, Kintų seniūnijoje, Šilutės rajone.

Kadangi didesnę Minijos kaimo apylinkių teritoriją žiemą ir pavasarį užlieja vanduo, Mingės (Minijos) kaimo gyventojai būdavo laidojami Ventės kaimo kapinėse, o vietoje ilgą laiką kapinių nebuvo. Tai liudija Ventės kaimo kapinėse išlikę antkapiniai paminklai su užrašais apie palaidotuosius iš Mingės kaimo.

Tik XX a. Minijos kaime įsteigtos vietos kapinaitės. Joms buvo skirtas apie 60 metrų pločio ir ilgio žemės sklypas pietvakarinėje kaimo dalyje. Iš tuo metu Nemuno deltos upėse iškasto grunto suformuotas apie 3 metrų paaukštinimas. Pirmieji palaidojimai datuoti 1923 m. Kapinėse nebebuvo statomi XIX a. pab. – XX a. pr. kitoms kapinėms būdingi dirbiniai (kalto ir lieto metalo gaminiai, akmeniniai paminklai ir pan.). Po 1944 m. kapinės buvo nusiaubtos ir išgrobstytos, beveik nebeliko vertingesnių antkapinių paminklų, neliko kapinių vartų.

Iki kapinių privažiuojama į Minijos kaimą vedančiu žvyrkeliu. Kapinės išsidėsčiusios ant pylimo, aptvertos tvora, priekyje pastatyti vartai. Šiuo metu prižiūrimos, tvarkomos. Kapinėse išlikę XX a. I pusės – XX a. vidurio antkapinių paminklų. Kapinėse vyrauja gluosniai.


Minijos kaimo kapinės 3.jpg|thumb|Minijos kaimo kapinės
Minijos kaimo kapinės 2.jpg|thumb|Minijos kaimo kapinės
Minijos kaimo kapinės 4.jpg|thumb|Minijos kaimo kapinės
Minijos kaimo kapinės 5.jpg|thumb|Minijos kaimo kapinės
Minijos kaimo kapinės 6.jpg|thumb|Minijos kaimo kapinės


## Nuorodos
Hantilis I

**Hantilis I** – Senosios hetitų karalystės karalius, valdęs 1590–1560 m. pr. m. e. Pirmtakas – Muršilis I (jį Hantilis I nužudė per rūmų sąmokslą).

Hantilio žmona – Muršilio I sesuo Harapšili. Karaliaujant Muršiliui, Hantilis buvo taurininkas. Paskatintas savo žento Zidantos, užgrobė sostą, nužudydamas Muršilį; tai įvyko praėjus keletui metų nuo tada, kai Muršilis sugrįžo iš karinės ekspedicijos į Babiloną.

Kaip pasakojama Telepinu edikte, Hantilio I valdymo laikai pasižymėjo neramumais: būta sukilimų, huritų įsiveržimų. Valdymo pradžioje Hantilis I Sirijoje tęsė karines kampanijas (jas sėkmingai vykdė jo pirmtakai Hatušilis I ir Muršilis I), tačiau netrukus į šalį ėmė veržtis huritai, kurie nuniokojo didelę dalį Hetitų karalystės.

Hantilis I sulaukė senyvo amžiaus. Paskutiniais gyvenimo metais buvo nužudytas jo sūnus ir įpėdinis Pisenis bei anūkai; tai padarė Zidanta (Hantilio žentas, dalyvavęs sąmoksle prieš Muršilį).

## Išnašos

## Šaltiniai
* Bryce, T. (2001). El reino de los hititas (José Luis Rozas López, trad.). Ediciones Cátedra. ISBN 8437619181.
Jan Chojnan

**Janas Choinanas**, vokiškas variantas **Johanesas Choinanas** (, , 1616 m. rugpjūčio 24 d. Vikio kaimas, Lužica – 1664 m. Liubenau, Lužica) – liuteronų kunigas ir sorbų kalbininkas. Seniausios žemutinių sorbų kalba parašytos gramatikos autorius. Vienas iš sorbų raidyno kūrėjų.

Cerkvicos kaimo parapijoje Liubenau miesto apylinkėse tarnavo liuteronų kunigu. 1650 m. Kotbuso tarme parašė pirmąją istorijoje žemutinių sorbų kalbos gramatiką.

Jo atminimui Liubenau mieste pavadinta gatvė – *Johannes-Choinan-Straße*.
## Literatūra
* Jurij Młynk: Ludovici, Jurij. W: Jan Šołta, Pětr Kunze, Franc Šěn (wud.): Nowy biografiski słownik k stawiznam a kulturje Serbow. Ludowe nakładnistwo Domowina, Budyšin 1984, str. 357
* Samuel Grosser, Lausitzische Merckwürdigkeiten, Teil 4, David Richter, Leipzig und Budißin 1714, S. 179
* Christian Gottlieb Jöcher, Compendiöses Gelehrten-Lexicon, 2. Auflage, Band 1, Gleditsch, Leipzig 1726, Sp. 630; Compendiöses Gelehrten-Lexicon, 3. Auflage, 1733, Sp. 707
* Jakob Christoph Iselin, Neu-vermehrtes Historisch- und Geographisches Allgemeines Lexicon, Band 2, Johannes Christ, Basel 1742, S. 682
* Ján Kollár, Wýklad čili Přjmětky a Wyswětliwky ku Sláwy Dceře, Pest 1832, S. 340—341
* M. Hórnig, Žiwjenjopisne listki , Časopis Maćicy Serbskeje. Band 11, Maćica Serbska, Budyšin 1858, S. 47-48
* Ján Kollár, Spisy, Band 2, Kober, Prag 1862, S. 319—320
* M. Hórnig,  Jan Chojnan, jeho rukopis a delnjoserbske słowa w nim , Časopis Maćicy Serbskeje.Band 39 (recte 29), Maćica Serbska, Budyšin 1876, S. 21-49
Stefan Ramułt

**Stefanas Ramultas** (, 1859 m. gruodžio 22 d. Liškų kaimas, Austrija-Vengrija – 1913 m. gruodžio 24 d. Krokuva, Austrija-Vengrija) – lenkų kalbininkas, žinomas kaip pirmojo didesnio kašubų kalbos žodyno sudarytojas, kašubų populiacijos XIX–XX a. sandūroje tyrėjas, vienas iš etnografinės draugijos (*Towarzystwo Ludoznawcze*) Lvove įkūrėjų, Lenkijos mokslų akademijos kalbos komisijos narys.
## Biografija
1873–1874 metų žiemą S. Ramultas įkrito į tvenkinį, kas sukėlė ilgalaikę ligą ir negalavimus, trukusius iki jo gyvenimo pabaigos. Sveikdamas jis skaitė F. Cenovos darbą apie kašubų kalbą ir kultūrą. Tai S. Ramultą paskatino savarankiškai tirti šias temas. Nuo 1871 iki 1879 m. mokėsi Vadovicų gimnazijoje; nuo 1879 iki 1883 m. Lvovo universiteto filosofijos fakultete studijavo kalbotyrą.

Kašubas iš pasirinkimo, jei ne iš gimimo, S. Ramultas sudarė „Pamarėnų, arba kašubų, kalbos žodyną“ („Słownik języka pomorskiego, czyli kaszubskiego“, Krokuva, 1893). Jis dokumentavo kašubų kalbą ne kaip paprastą lenkų kalbos tarmę, kaip tai darė A. Briukneris ir H. Derdovskis, o kaip atskirą slavų kalbą, kašubus vertindamas kaip vienintelę pamarėnų tautų palikuonę, apsigyvenusią pietinėje Baltijos jūros pakrantėje atskirai nuo kitų slavų tautų. Kitame dideliame savo darbe „Kašubų populiacijos statistika“ („Statystyka ludności kaszubskiej“, Krokuva, 1899) jis tyrė kašubų bendruomenes ir gyvenseną visame pasaulyje, taip pat ir Vinonoje (Minesotoje, JAV), kurią jis pavadino „Amerikos kašubų sostine“. S. Ramulto skaičiavimais, Europoje gyveno 200 217 kašubų, 130 700 – abiejose Amerikose, o iš viso pasaulyje jų buvo 330 917.

S. Ramultas taip pat buvo vienas iš etnografinės draugijos Lvove įkūrėjų ir Lenkijos mokslų akademijos kalbos komisijos narys. Jis svajojo apsigyventi Kašubijoje, tačiau dėl ligos gydytojai patarė to nedaryti. Savo gyvenimo pabaigoje jis persikėlė iš Lvovo į Krokuvą, kur jo sūnus Miroslavas buvo Jogailos universiteto profesorius ir kur S. Ramultas dirbo kambaryje, pavadintame „Kašubija“. Jis ten mirė 1913 m. Ant jo antkapio Rakovicų kapinėse parašyta: „Stefanas Ramultas, kašubų-pamarėnų tyrėjas“.
## Išnašos
Lietuvos TSR Ministrų Taryba

**Lietuvos TSR Ministrų Taryba** – aukščiausiasis Lietuvos TSR vykdomosios valdžios organas. Veikė nuo 1946 m., kuomet ji buvo sudaryta pertvarkant Lietuvos TSR liaudies komisarų tarybą, iki Lietuvos nepriklausomybės atstatymo.

## Lietuvos TSR Ministrų Tarybos Pirmininkai
2020–2021 m. Bardsragujn chumb

**[[2020]]–[[2021]] m. [[Bardsragujn chumb]]** – Armėnijos aukščiausioji futbolo lyga. Sezonas prasidėjo 2020 m. rugpjūčio 14 d., baigėsi 2021 m. gegužę. Dalyvavo 10 komandų.

## Pokyčiai
* Van tapo 2019–2020 m. Pirmos lygos nugalėtojais ir pateko į Bardsragujn chumb.

## Dalyviai

## Turnyrinė lentelė
*  **[[Alashkert FC]]** tapo šalies čempionais. Tai buvo ketvirtasis čempionų titulas klubo istorijoje.

* Gandzasar klubas 2020 m. lapkričio 3 d. klubas buvo pašalintas iš aukščiausios lygos. Lapkričio mėn. klubo atstovai pranešė, kad traukiasi iš Premjer lygos, Armėnijos futbolo taurės varžybų dėl finansinių problemų ir pandemijos grėsmių bei kylančios įtampos Kalnų Karabacho regione.
* Lori klubo vadovai nusprendė didesnį dėmesį skirti klubo jaunimo akademijai ir priėmė sprendimą trauktis iš Premjer lygos.
* 🏆 Jerevano „Ararat“ tapo Armėnijos futbolo taurės laimėtojais.

## Išnašos

## Nuorodos
* RSSSF duomenų bazė:
: 2020–2021 m. Premjer lyga
: Čempionų sąrašas ir sezonai
: Armėnijos futbolo taurės turnyrai
* SOCCERWAY: 2020/21 m. Premjer lyga
Anglijos futbolas 2020–2021 m.

**[[Anglijos futbolas]] 2020-2021 m.**
*  sezono pradžia turėjo būti 2020 m. rugpjūčio 8 d., bet dėl uždelsto praėjusio sezono pabaigos buvo nukeltas į rugsėjo 12 d. Sezonas numatytas baigtis 
* s turnyras prasidėjo 2020 m. rugpjūčio 31 d., finalas įvyko 2021 m. gegužės 15 d.
* s turnyras prasidėjo 2020 m. rugpjūčio 29 d., finalas įvyko 2021 m. balandžio 25 d.

## Lygos
### Premier league

Anglijos premjer lyga () buvo aukščiausioji futbolo lyga, joje dalyvavo 20 komandų. Čempionais tapo Manchester City. Galutinė lentelė:

### Championship

*Championship* buvo antros pakopos pirmenybės, čia dalyvavo 24 komandos. Galutinė lentelė:

* Sheffield Wednesday FC turėjo šešių taškų nuobaudą.

## Taurės
### Nacionalinė taurė

Anglijos futbolo taurė () buvo pagrindinis šalies futbolo turnyras, jį organizavo Anglijos Futbolo Asociacija. Iš viso dalyvavo 737 komandos. Leicester City tapo nugalėtojais ir iškovojo taurę. Lemiamos sezono kovos:

----

----

----
----

----

### Lygos taurė

Anglijos futbolo lygos taurė (, pagal rėmėjus *Carabao taurė*) buvo klubų varžybos, kuriose varžėsi keturių pajėgiausių divizionų klubai (iš viso 92). Manchester City iškovojo trofėjų. Lemiamos sezono dvikovos:

----

----

----
----

----

### Supertaurė

Anglijos futbolo supertaurė () buvo trofėjus, dėl kurio varžėsi buvusio sezono Premier lygos nugalėtojai ir FA taurės laimėtojai. Tradiciškai, rungtynės vyko prieš pat naujojo sezono pradžią. 2020 m. varžybos buvo 98-osios Community Shield taurės istorijoje. Taurę laimėjo Arsenal FC.

## Šaltiniai

## Nuorodos
* England 2021-30 (Claudionicoletti.eu)
* England 2020/21 (Rsssf.org)
Ukrainos futbolas 2020–2021 m.

**[[Ukraina|Ukrainos]] futbolo varžybos [[2020]]–[[2021]] m.**
*  prasidėjo 2020 m. rugpjūčio 21 d., o baigėsi 2021 m. gegužės mėn.
* s turnyras prasidėjo 2020 m. rudenį, finalas įvyko 2021 m. gegužės 13 d.

## 2020–2021 m. Premjer liha
* **Premjer lyga** – pirmos pakopos, elito divizionas, aukščiausioji futbolo lyga.
* Dalyvavo 14 komandų. Dviem komandomis daugiau negu ankstesnį sezoną.

### Galutinė komandų rikiuotė
* **[[FK Dinamo Kiïv|Kijevo „Dinamo“]]** tapo šalies čempionais.

## 2020–2021 m. Pirma lyga
* **Pirma lyga** – antros pakopos futbolo pirmenybės. 
* Dalyvavo 16 komandų.

### Galutinė komandų rikiuotė

## 2020–2021 m. [[Ukrainos futbolo taurė]]
* **[[Ukrainos futbolo sistema|Ukrainos futbolo]] taurė** – pagrindinis futbolo taurės turnyras Ukrainoje.
* Turnyrai kasmet vyksta nuo 1992 m.
* Finale susitiko Kijevo „Dinamo“ ir Luhansko „Zorâ“.(EN)(UK)
### Finalo rungtynės
----

* **[[FK Dinamo Kiïv|Kijevo „Dinamo“]] nugalėjo varžovus rezultatu 1:0 ir iškovojo taurę.**
-------------------------------------------------------------------

## Išnašos

## Nuorodos
* RSSSF duomenų bazė:
: RSSSF: čempionų sąrašas
: RSSSF: Ukrainos futbolo taurės finalai
: RSSSF: Supertaurės rungtynės
* Oficiali svetainė Ukrainos Premjer lyga.
* informacija  iš campeones.ua.
Rusijos futbolas 2020–2021 m.

**[[Rusija|Rusijos]] futbolo varžybos [[2020]]–[[2021]] m.**
*  prasidėjo 2020 m. rugpjūčio 8 d., baigėsi 2021 m. gegužės mėn.;
* s turnyras prasidėjo 2020 m. rudenį, finalas įvyko 2021 m. gegužės 12 d.

## 2020–2021 m. Premjer lyga
* **Premjer lyga** – aukščiausioji lyga. Dalyvavo 16 komandų. 

Komandos:

### Galutinė lentelė
*  **[[FK Zenit Sankt-Peterburg|Peterburgo „Zenit“]]** apgynė čempionų titulą.

## 2020–2021 m. Rusijos [[Nacionalinė futbolo lyga (Rusija)|Nacionalinės futbolo lyga]]
* **[[Nacionalinė futbolo lyga (Rusija)|Nacionalinė futbolo lyga]]** – antros pakopos pirmenybės.
* 2020/21 m. sezone dalyvių buvo 22 komandos, dviem daugiau, nei praeitą sezoną.(EN)

Komandos:

### Galutinė komandų rikiuotė

* Toljačio „Akron“ išliko pirmenybėse, nes FK Tambov nesugebėjo licencijuotis ir prarado vietą.
* Tomsko „Tomʹ“ išsaugojo vietą pirmenybėse, nes Pesčanokopskojės „Čaika“ įsivėlė į skandalą dėl rungtynių rezultatų įtakojimo ir buvo pašalinti iš lygos.
* Briansko „Dinamo“ neteko trijų taškų, nes pateikė klaidingą informaciją.

## 2020–2021 m. [[Rusijos futbolo taurė]]
* **[[Rusijos futbolo sistema|Rusijos futbolo]] taurė** – pagrindinis futbolo taurės turnyras Rusijoje.
* Vyksta kasmet nuo 1992 m.
#### Finalo rungtynės
----

* **[[FK Lokomotiv Moskva|Maskvos „Lokomotiv“]] nugalėjo varžovus rezultatu 3:1 ir iškovojo taurę.**
-----------------------------------------------------------------------

## Išnašos

## Nuorodos
* RSSSF duomenų bazė:
: RSSSF: čempionų sąrašas
: RSSSF: sezonų turnyrinės lentelės
: Rusijos futbolo taurės turnyrai
Sergejus Gračiovas

**Sergejus Gračiovas** (, g. 1922 m. rugsėjo 2 d. Mostoviko k., Ivanovo sr. (Rusija) – m. 1993 m. vasario 3 d. Vilniuje) – Lietuvos dailininkas tapytojas, dėstytojas.

Gimė 1922 m. rugsėjo 2 d. Mostoviko kaimelyje prie Jurjeveco, Rusijoje. 1937–1941 m. studijavo miniatiūros meną Palecho meno mokykloje, 1941–1942 m. – Ivanovo dailės mokykloje. 1946 m. įstojo į Lietuvos valstybinį dailės institutą (dabar – VDA), tapybos specialybę. Mokytojas – Vytautas Mackevičius.

Po instituto baigimo, 1951–1957 m., dirbo tenai Tapybos katedroje.

Nuo 1952 m. aktyviai įsijungė į Lietuvos meninį gyvenimą: dalyvavo respublikinėse parodose, kartu su kitais dailininkais atstovavo to meto Lietuvos dailę Rygoje, Taline, Maskvoje ir kitur.

1954 m. priimtas į Lietuvos dailininkų sąjungą. 1982 m. apdovanotas „Švyturio“ žurnalo premija už piešinius ir plakatus.

Surengė personalinių parodų: 1983 m. Vilniaus Dailės parodų rūmuose (dabar – ŠMC), 1987 m. Vidaus reikalų ministerijos kultūros namuose, 1988 m. profsąjungos mokykloje.
Pomirtinės parodos: 2003 m. „Laiptų“ galerijoje, 2013 m. „Kunstkamera“ galerijoje.

Daugelis dailininko kūrinių sukurta plaukiojant tolimųjų reisų laivais, kuomet jūroje, kaip įgulos dailininkas, jis praleisdavo po kelis mėnesius. Autoriaus kūryboje, be fiksuojamų kelionių vaizdų, dominuoja marinos. Jūra – mėgstamiausias dailininko motyvas. Tapytojo kūriniuose juntamos jo mokytojo Vytauto Mackevičiaus įtakos. Sąsajų galima rasti su Alfonso Motiejūno kūrybos darbais ar ankstyvąja Augustino Savicko kūryba.

S. Gračiovo darbų yra Lietuvos dailės muziejuje bei privačiose kolekcijose Kanadoje, JAV, Vokietijoje, Australijoje, Japonijoje, Olandijoje ir kitur.

## Šaltiniai

## Nuorodos
* Sergejus Gračiovas (Meno rinka)
* Sergejus Gračiovas. Paveikslai (Kunstkamera)
Kaukinės I tvenkinys

**Kaukinės I tvenkinys** – tvenkinys Lietuvoje, Kaišiadorių rajone, 10 km į pietus nuo Žiežmarių miesto. Sudarytas užtvenkus Užkertaus upę (Kertaus intakas, Strėvos upės baseinas) 8 km nuo jos žiočių. Tvenkinio ilgis iš pietryčių į šiaurės vakarus – 0,18 km, plotis – iki 0,06 km. Altitudė 153,9 m. Krantai aukštoki. Aplinkui stūkso Kaukinės miškas. Pasroviui už kelio  iškart telkšo Kaukinės II tvenkinys.

Tvenkinys įeina į Kaukinės botaninį-zoologinį draustinį.

## Šaltiniai
Kubilių tvenkinys

**Kubilių tvenkinys** – tvenkinys Lietuvoje, Kaišiadorių rajone, 10 km į pietryčius nuo Kruonio miestelio, Kubilių kaimo rytinėje dalyje. Sudarytas užtvenkus bevardį upelį (Kamainės intakas, Alšios upės baseinas) jo aukštupyje, 6,8 km nuo jo žiočių. Tvenkinio ilgis iš pietų į šiaurę – 0,17 km, plotis – iki 0,09 km. Altitudė 155,4 m. Krantai neaukšti, sausi, rytinis krantas apaugęs medžiais. Aplinkui plyti pievos ir dirbami laukai. Į rytus įsikūręs Šnipelių kaimas.

## Šaltiniai
Kartu su Vyčiu

**Kartu su Vyčiu** (buvusi *Kartų solidarumo sąjunga-Santalka Lietuvai, [[Lietuvos pensininkų partija]]*) – Lietuvos politinė partija, susikūrusi Kaune, užregistruota 2007 m.

2020 m. sausį pakeitė pavadinimą ir iš **Kartų solidarumo partijos** tapo **Kartų solidarumo sąjunga – „Santalka Lietuvai“**, jos pirmininku išrinktas buvęs kandidatas į prezidentus, filosofas Arvydas Juozaitis.

2021 m. birželį partija pervadinta į dabartinį pavadinimą, o nauju jos pirmininku išrinktas Vaclovas Žutautas.

Ji pritarė Valdui Tutkui 2024 m. prezidento rinkimuose, tačiau jam nepavyko surinkti reikiamo kiekio parašų, kad galėtų būti įregistruotas kandidatu.

## Šaltiniai
FK Akron

**Toljačio futbolo klubas „Akronas“** () – Rusijos futbolo klubas iš Toljačio.

## Istorija
Klubas įkurtas 2018 m. Debiutavo PFL (Profesionalioje futbolo lygoje) 2019 m. ir tapo Uralo–Pavolgės regiono nugalėtojais 2019–2020 m. sezone. Šis pasiekimas leido komandai kilti į antros pakopos pirmenybes.

Nuo 2020–2021 m. rungtyniavo Nacionalinėje futbolo lygoje. Debutantai užėmė septynioliktą vietą ir vos išvengė iškritimo. 2021–2022 m. sezone iškovojo devintą vietą. 2022 m. vasarą Nacionalinė futbolo lyga pervadinta ir tapo Pirma lyga. 2022–2023 m. sezone Toljačio klubas iškovojo devintą vietą.

## Pasiekimai
; **Profesionali futbolo lyga (Uralo–Pavolgės regionas)**
:  **Nugalėtojai (1):** 2019–2020 m.

## Sezonai

|}
Šaltiniai:

## Spalvinė gama

## Emblema

Vaizdas:FK Akron (2018 m. emblema).png|Emblema nuo 2018 m.
Vaizdas:FK Akron.png|Emblema nuo 2020 m.


## Apranga
; Sportinės aprangos pokyčiai.
* Namuose žaidžia raudona apranga. 

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
FK Veles Moskva

**Maskvos futbolo klubas „Velesas“** () – Rusijos futbolo klubas iš Maskvos.

## Istorija
Klubas įkurtas 2016 m. Debiutavo PFL (Profesionalioje futbolo lygoje) 2017 m. 

2019–2020 m. sezone tapo Vakarų regiono nugalėtojais. Šis pasiekimas leido komandai kilti į antrą pakopą. 

Nuo 2020–2021 m. rungtyniavo Nacionalinėje futbolo lygoje.

## Spalvinė gama

## Pasiekimai
* **Profesionali futbolo lyga (Vakarų regionas)**
: Nugalėtojai (2019/20)
: Trečia vieta (2018/19)

## Sezonai

|}
Šaltiniai:

## Išnašos

## Nuorodos
* SOCCERWAY (apie klubą)
* Transfermarkt (apie klubą)
FK Irtyš Omsk

**Omsko futbolo klubas „Irtyšius“** () – Rusijos futbolo klubas iš Omsko.

## Istorija
Klubas įkurtas 1946 m. Pastarąjį dešimtmetį žaidė PFL (trečios pakopos pirmenybėse), o po dešimties metų pertraukos grįžo į Nacionalinę futbolo lygą, kurioje praleido 2020–2021 m. sezoną. Liko devyniolikti ir iškrito į žemesnį divizioną.

2021–2022 m. sezone rungtyniavo Antrojo diviziono (III pakopa) 4-oje zonoje, kurioje užėmė aštuntą vietą.

## Spalvinė gama

## Pasiekimai
* **Profesionali futbolo lyga (Rytų regionas)**
: **Nugalėtojai (4x)**: 1996, 2009, 2018/19, 2019/20

## Sezonai

|}
Šaltiniai:

### [[Antrasis divizionas (Nacionalinė futbolo lyga)|Antrasis divizionas]]

## Išnašos

## Nuorodos
* Oficiali klubo svetainė
* SOCCERWAY (apie klubą)
* ''transfermarkt.ru''  (apie klubą)
Zidanta I

**Zidanta I** – Senosios hetitų karalystės karalius, valdęs ~1560–1550 m. pr. m. e. Pirmtakas – Hantilis I.

Zidanta I buvo Hantilio I žentas. Drauge su juo dalyvavo sąmoksle prieš Muršilį I: būtent Zidantos skatinamas ir padedamas Hantilis nužudė Muršilį ir užgrobė sostą. Zidanta I palaikė glaudžius diplomatinius santykius su Kizuvatna. Išlikę sutarties, Zidantos sudarytos su Kizuvatnos valdovu Pilija, fragmentai. Iš šių fragmentų žinoma, kad tarp šalių buvo kilęs konfliktas, buvo užimta ar sugriauta keletas tiek vienos, tiek kitos šalies miestų (veikiausiai jie buvo pasienio regione).

Zidanta I nužudė Hantilio I sūnų ir įpėdinį Pisenį bei anūkus. Patį Zidantą nužudė jo sūnus Amuna.

## Išnašos

## Šaltiniai
* Bryce, T. (2001). El reino de los hititas (José Luis Rozas López, trad.). Ediciones Cátedra. ISBN 8437619181.
Mūro Strėvininkų II tvenkinys

**Mūro Strėvininkų II tvenkinys** – tvenkinys Lietuvoje, Kaišiadorių rajone, 5 km į pietryčius nuo Žiežmarių miesto, Mūro Strėvininkų gyvenvietės šiauriniame pakraštyje. Sudarytas užtvenkus S-5 upelį (Strėvos intakas) 0,96 km nuo jo žiočių. Tvenkinio ilgis iš pietryčių į šiaurės vakarus – 0,12 km, plotis – iki 0,11 km. Altitudė 103,5 m. Krantai neaukšti. Pakrantėse daugiausia plyti pievos. Priešsroviui, atskirtas per jį pratekančio bevardžio upelio, telkšo bevardis 0,13 ha tvenkinys, kiek toliau - Mūro Strėvininkų III tvenkinys, pasroviui – Mūro Strėvininkų I tvenkinys. Vakarinėje pakrantėje pastatyta Strėvininkų Dievo Motinos Dangun ėmimo sentikių cerkvė.

## Šaltiniai
Mūro Strėvininkų III tvenkinys

**Mūro Strėvininkų III tvenkinys** – tvenkinys Lietuvoje, Kaišiadorių rajone, 5 km į pietryčius nuo Žiežmarių miesto, Mūro Strėvininkų gyvenvietės centre. Sudarytas užtvenkus bevardį upelį (S-5 intakas, Strėvos upės baseinas) 0,14 km nuo jo žiočių. Tvenkinio ilgis iš pietvakarių į šiaurės rytus – 0,1 km, plotis – iki 0,04 km. Altitudė 113,7 m. Rytinis krantas aukštas. Krantai apaugę medžiais. Priešsroviui čia pat telkšo Mūro Strėvininkų IV tvenkinys, pasroviui iškart 0,13 ha tvenkinys ir kiek tolėliau Mūro Strėvininkų II tvenkinys. Rytine pakrante eina kelias , jos pusėje yra įsikūrusi buvusio Strėvininkų dvaro sodyba.

## Šaltiniai
Palomenės I tvenkinys (12050352)

**Palomenės I tvenkinys** – tvenkinys Lietuvoje, Kaišiadorių rajone, 8 km į šiaurę nuo Kaišiadorių, Palomenės gyvenvietėje. Sudarytas užtvenkus Vertimo upelį (Lomenos intakas) 0,12 km nuo jo žiočių. Tvenkinio ilgis iš rytų į vakarus – 0,11 km, plotis – iki 0,07 km. Altitudė 74,2 m. Krantai neaukšti, sausi. Pakrantėse plyti pievos. Priešsroviui iškart telkšo Palomenės II tvenkinys. Rytine pakrante eina kelias , pietine – kelias . 

## Šaltiniai
Greitkelis (filmas)

**Greitkelis** () – 1996 m. JAV sukurtas kriminalinis filmas, pasakos apie Raudonkepuraitę interpretacija.

## Siužetas

Vanesa – neišsilavinusi, neturtinga paauglė, draugaujanti su narkotikų prekeiviu. Jos motina verčiasi prostitucija, o patėvis nuolat prie jos priekabiauja. Kai policija suima motiną su patėviu, Vanesa turi keliauti pas globėjus, tačiau pabėga ir leidžiasi į kelionę pas savo močiutę, kurios nėra mačiusi ir kuri nežino apie anūkės egzistavimą. Pakeliui ją pavežėti sustoja mokyklos psichologas Bobas Volvertonas, kuriam mergina papasakoja savo istoriją. Kuomet Bobas pradeda uždavinėti keistus klausimus, Vanesai kyla įtarimas, kad jis yra žudikas maniakas, apie kurį rodomi reportažai per televiziją. Pasinaudojusi draugo duotu pistoletu, Vanesa po grumtynių nušauna Bobą. Gretimame miestelyje ji areštuojama ir patenka į kalėjimą. Suluošintu veidu Bobas išgyvena ir su žmona siekia, kad Vanesa būtų teisiama kaip pilnametė. Ši pabėga iš kalėjimo ir leidžiasi pas senelę. Tuo metu policija nusprendžia patikrinti Vanesos versiją ir Bobo namuose randa daugybę nusikaltimų įrodymų. Šio žmona nusižudo, o Bobas, pamatęs policijos pasalą, norėdamas atkeršyti Vanesai leidžiasi jai iš paskos. Kuomet mergina galiausiai atvyksta į senelės namus, čia jos jau laukia persirengęs Bobas...

## Pagrindiniai aktoriai
: *Aktorius – vaidmuo*
* Reese Witherspoon – Vanesa Luc
* Kiefer Sutherland – Bobas Volvertonas
* Dan Hedaya – detektyvas Volesas
* Wolfgang Bodison – detektyvas Bryras
* Amanda Plummer – Ramona Luc, Vanesos motina
* Brooke Shields – Mimi Volverton
* Michael T. Weiss – Laris
* Brittany Murphy – Ronda 

## Pagrindiniai apdovanojimai
* Sitges – Katalonijos filmų festivalis – geriausia aktorė (R. Witherspoon)
* Sitges (nominacija) – geriausias filmas
* Mystfest (nominacija) – geriausias filmas
* Sundance filmų festivalis (nominacija)

## Išnašos
Mergelė (filmas)

**Mergelė** () – 2018 m. sukurtas vesterno stiliaus filmas – parodija. 

## Siužetas

Samuelis Alabasteris keliauja ieškodamas savo pagrobtos sužadėtinės Penelopės. Pakeliui jis sutinka seną misionierių – pamokslininką, kurį įkalba keliauti kartu, kad šis padėtų išvaduoti merginą, o po to juodu sutuoktų. Vyrai aptinka pagrobėjo namą ir netyčia nušauna į lauką išėjusį vyrą. Čia reikalai pasisuka priešinga linkme, nes tiesa pasirodo esanti visai kitokia: Penelopės niekas negrobė, čia gyveno su savo vyru, o Samuelis, kurį ji tik kartą buvo sutikusi, įtikėjo savo paties sukurta istorija. Supratęs, kad Penelopė niekada nebus jo, Samuelis nusišauna lauko tualete. Pati Penelopė susprogdina savo namus ir nusprendžia iškeliauti. Kartu su ja vyksta ir pamokslininkas, kuris paslapčia taip pat pradeda puoselėti planus dėl bendros ateities su Penelope...

## Pagrindiniai aktoriai
: *Aktorius – vaidmuo*
* Robert Pattison – Samuelis Alabasteris
* Mia Wasikowska – Penelopė
* David Zellner – Personas Henris
* Robert Forster – senas pamokslininkas
* Gabe Casdorph – Entonis Kornelis
* Nathan Zellner – Rufusas Kornelis

## Apdovanojimai
* Berlyno kino festivalis – Auksinis lokys (nominacija)
* Ostino kino kritikų asociacija (nominacija) – geriausias filmas

## Išnašos
Jenny Agutter

**Dženė Aguter** (; g. 1952 m. gruodžio 20 d. Somersetas) – britų aktorė, pelniusi Emmy, BAFTA apdovanojimus, taip pat Britanijos imperijos ordiną už labdaros pastangas.

## Biografija
Dženė gimė Tauntone, Somersete, britų armijos karininko šeimoje.Vaikystėje jiems teko gyventi Singapūre, Kipre ir Kvala Lumpūre. Lankydama baleto pamokas Elmhursto mokykloje, ji buvo pastebėta kino prodiuserių, ieškančių mergaitės vaidmeniui kine. Nors vaidmens gauti nepavyko, netrukus ji sulaukė kvietimo į kitą juostą, „East of Sudan“ (1964).

Dženė ėmė nuolat filmuotis, o 1970 m. juosta „The Railway Children“, kuriame ji atliko pagrindinį vaidmenį, atnešė jai populiarumą visoje šalyje. Dėl užimtumo jai teko atsisakyti šokių ir mokslų teatro mokykloje. 1971 m. pasirodė juosta „Walkabout“, vaidmuo kurioje žymėjo jos perėjimą nuo vaikiškų–paaugliškų prie suaugusiųjų vaidmenų.

1971 m. Dženė debiutavo Holivude, juostoje „The Snow Goose“, už kurią pelnė Emmy apdovanojimą. Tuo laikotarpiu ji daugiausia dėmesio skyrė Amerikos kinui, tuo tarpu Britanijoje dažniausiai vaidino teatro scenoje. Dešimtmečio pabaigoje buvo jos karjeros kine pikas – filmai „Logan‘s Run“ (1976), „The Eagle Has Landed“ (1976), „Equus“ (1977), „An American Werewolf in London“ (1981).

8 dešimtmetyje vaidmenų kine ženkliai sumažėjo ir Dženė nuolat vaidino „Royal Shakespeare“ teatre Stratforde. Vėliau ją dar buvo galima pamatyti ir televizijoje.

Dženė yra vaidinusi net 3-e knygos „The Railway Children“ ekranizacijose (serialas 1968 m. , filmas 1970 m. ir serialo epizodas 2000 m.).

Aktorė ištekėjusi už švedo Johan Tham, viešbučio savininko. Jiedu turi sūnų.

## Filmografija

### Kinas

### Televizija

## Apdovanojimai
* Emmy – geriausia antrojo plano aktorė („The Snow Goose“; 1972)
* BAFTA – geriausia antrojo plano aktorė („Equus“; 1978)
* Saturno apdovanojimas (nominacija) – geriausia aktorė („An American Werewolf in London“; 1982)
* Australijos filmų institutas (nominacija) – geriausia aktorė („The Survivor“; 1981)

## Nuorodos

* IMDb profilis

## Šaltiniai
Manzai

**Manzai** ()  – japoniškos komedijos žanras, dažniausiai atliekamas dviejų komikų, tarp kurių vyksta greitas dialogas. Neretai pasidalinama vaidmenimis – „protingojo“ () ir „kvailio“ () – kurių pagalba sukuriamos komiškos situacijos. Žanras savo dabartinę formą įgavo XX a. pradžioje ir išlieka populiarus iki šių dienų.

## Istorija

Manzai ištakos yra naujųjų metų ritualai, atliekami šintoistų šventyklose ir už jų ribų. Jų metu manzai atlikėjai atnešdavo žinią iš dievų ir ją pateikdavo kaip dialogą. Pirmieji tokių pasirodymų paminėjimai rašto šaltiniuose užfiksuoti XI a. viduryje. Laikui bėgant, manzai atlikimo metu pradėta vis daugiau dėmesio teikti juoką keliantiems elementams ir pasirodymai pradėti sieti su komedija. XVII a. manzai jau minimas kaip teatruose vykstantis pasirodymas, atsietas nuo ritualo ištakų.

XX a. manzai žanras buvo labiausiai vystomas Kansajaus regione, ypač Osakoje, ir iki šiol siejamas su šio regiono dialektu ir kultūra.

## Šaltiniai
Liepą

**Liepą** () – 2000 m. sukurta romantinė komedija.

## Pagrindiniai aktoriai
: *Aktorius – vaidmuo*
* Moritz Bleibtreu – Danielis
* Christiane Paul – Juli
* Mehmet Kurtulus – Iza
* Idil Uner – Melek
* Jochen Nickel – Leo
* Branka Katič – Luna
* Birol Unel 
* Sandra Borgmann

## Turinys

Matematikos mokytojas Danielis vasaros atostogų pradžioje iš merginos gatvėje įsigija žiedą. Ji taip pat pakviečia Danielį į vakarėlį, kuriame šis neva turi sutikti savo gyvenimo merginą, turinčią tokį pat simbolį. Mergina, pardavusi jam žiedą, yra slapta įsimylėjusi Danielį, tačiau tą vakarą jis sutinka turkę Melek, vilkinčią marškinėliais su „reikalingu“ simboliu. Praleidęs kartu vakarą, Danielis įsitikinęs, kad Melek yra kaip tik ta mergina, tačiau kitą rytą ji išvyksta į Stambulą. Danielis leidžiasi iš paskos, tačiau vėl susiduria su žiedą pardavusia Juli. Mergina apsimeta taip pat traukianti į Stambulą.

## Apdovanojimai
* Tromso kino festivalis – auditorijos apdovanojimas
Amuna

**Amuna** (*Ammuna*) – Senosios hetitų karalystės karalius, valdęs ~1550–1530 m. pr. m. e. Sostą Amuna užėmė, nužudęs savo tėvą Zidantą.

Apie Amunos valdymą pasakojama vadinamajame Telepinu edikte. Pasak šio teksto, Amuna valdęs ilgai, tačiau jo nelaiminę dievai: Amuna surengė karo žygių, tačiau nė vienas jų hetitams nesibaigė sėkmingai, be to, įvairiose hetitų valdomose žemėse kilo sukilimai. Karaliaujant Amunai, Hetitų karalystė neteko nemažos dalies teritorijos: prarastos Arzava ir Pala, taip pat Kizuvatna. Išlikusi fragmentiška Amunos valdymo laikų kronika, iš kurios sprendžiama, kad Amuna veikiausiai kovojo su keletu miestų: Neša (iš pradžių ją apiplėšė, tačiau vėliau konfliktas atsinaujino), Šativara ir Šulukiu. Kronikoje taip pat minimi Zalpos ir Purušhandos miestai (galbūt jie palaikė Amuną).

Veikiausiai Amuna mirė sava mirtimi. Prasidėjo kova dėl sosto, buvo nužudyti Titis ir Hantilis (greičiausiai Amunos sūnus). Sostas atiteko Huzijai, kurio vyriausioji sesuo Istaparija buvo ištekėjusi už Telipinu. Pastarasis, anot australų istoriko Trevor R. Bryce, buvo Amunos sūnus.

## Šaltiniai
Jean Sorel

**Žanas Sorelis** (;  g. 1934 m. rugsėjo 25 d. Marselis) – prancūzų aktorius.

6 ir 7 praėjusio amžiaus dešimtmečiuose buvo žinomas savo vaidmenimis įvairių Europos šalių filmuose, dirbo su tokiais režiseriais kaip Luis Buñuel, Luchino Visconti, Roger Vadim.

Nuo 8 dešimtmečio dažniau vaidino televizijoje.

## Filmografija

* J'irai cracher sur vos tombes (1959)
* Les Adolescentes (1960)
* Les Lionceaux (1960)
* Romos auksas (1961)
* Vive Henri IV... vive l'amour! (1961)
* Amélie ou le Temps d'aimer (1961)
* L'Oro di Roma (1961)
* Vu du pont (1962)
* Il Disordine (1962)
* Julia, Du bist zauberhaft (1962)
* La Bataille de Naples (1962)
* Un marito in condominio (1963)
* Le Tueur à la rose rouge (1963)
* Germinal (1963)
* Chair de poule (1963)
* Amori pericolosi (1964)
* La Ronde (1964)
* De l'amour (1964)
* Lėlytės (1965)
* Vaghe stelle dell'Orsa (1965)
* Made in Italy (1965)
* Savaitgalis itališkai (1965)
* Le Fate (1966)
* L'Uomo che ride (1966)
* Dienos gražuolė (1967)
* Fai in fretta ad uccidermi... ho freddo! (1967)
* Protagonistai (1968)
* Komplikuota mergina (1969)
* Švelnus Deboros kūnas (1968)
* Adélaïde (1968)
* L'età del malessere (1968)
* L'amica d'Alberto Lattuada (1969)
* Una sull’altra (1969)
* Uccidete il vitello grasso e arrostitelo (1970)
* Paranoja (1970)
* No desearás al vecino del quinto (1970)
* El ojo del huracán (1971)
* Antrininkas (1971)
* Driežas moters odoje (1971)
* Trumpa stiklinių lėlių naktis (1971)
* Mil millones para una rubia (1972)
* The Day of the Jackal (1973)
* Trader Horn (1973)
* Una gota de sangre para morir amando (1973)
* La polizia sta a guardare (1973)
* La profanazione (1974)
* La muerte ronda a Mónica (1976)
* Les Enfants du placard (1977)
* L'Affaire suisse (1978)
* Der Mann im Schilf (1978)
* Les Sœurs Brontë (1979)
* Les Ailes de la colombe (1981)
* Aimée de Joël Farges : Pierre Ménard
* Boni ir Klaidas itališkai (1982) 
* Aspern (1985)
* Rosa la rose, fille publique (1986)
* Bambeklis (1986)
* Casablanca Express (1989)
* Ange ou Démon (1991)
* Miliardi (1991)
* L'ultimo Pulcinella (2008)
* L'Origine de la violence (2015)
* Drôles d'oiseaux (2017)

## Nuorodos
* IMDb profilis
Marisa Allasio

**Marisa Alasijo** (; g. 1936 m. liepos 14 d. Turinas) – italų aktorė.

Jos tėvas Federico Allasio buvo profesionalus futbolininkas, vartininkas, atstovavęs „Torino FC“ ir „Genoa CFC“ klubams.

Marisos karjera kine buvo trumpa, tačiau ji spėjo atlikti keletą įsimintinų vaidmenų ir buvo praminta italų Brigitte Bardot. Jos paskutinis vaidmuo buvo Dino Risi komedija „Venezia, la luna e tu“ 1958 m.

Tais pačiais metais ji ištekėjo už grafo Pier Francesco Vittorio Maria Agostino Luca Frediano Calvi di Bergolo, vyriausios karaliaus Viktoro Emanuelio III dukters princesės Jolandos sūnaus.

## Filmografija
* Perdonami! (1953)
* Gli eroi della domenica (1953)
* Ballata tragica (1954)
* Cuore di mamma (1954)
* Le diciottenni (1955)
* Ragazze d'oggi (1955)
* War and Peace (1956)
* Maruzzella (1956)
* Neturtingi, bet gražūs (1956)
* Belle ma povere (1957)
* Camping (1957)
* Le schiave di Cartagine (1957)
* Marisa la civetta (1957)
* Susanna tutta panna (1957)
* Arrivederci Roma (1957)
* Nackt, wie Gott sie schuf (1958)
* Carmela è una bambola (1958)
* Venecija, mėnulis ir tu (1958)

## Nuorodos

* IMDb profilis
Barbara Magnolfi

**Barbara Magnolfi** (g. 1955 m. balandžio 16 d. Renas) – prancūzų kilmės  italų aktorė (jos motina prancūzė, o tėvas italas). 

## Biografija
Šeima gyveno Romoje, kur Barbara lankė baleto pamokas, o 13 metų debiutavo epizodiniu vaidmeniu kine.

Nuo 15 ji dirbo modeliu, keletą kartų jos nuotraukos buvo ant populiaraus Italijos savaitinio žurnalo „L‘espresso“ viršelio.

Kaip aktorė, Barbara buvo žinoma gimtinėje 8 ir 9 praėjusio amžiaus dešimtmečiuose. Vėliau persikėlė gyventi į Los Andželą, 

## Asmeninis gyvenimas
Buvo ištekėjusi už aktoriaus Marc Porel, kuris 1983 m., būdamas 34, mirė nuo meningito komplikacijų.
Antroji jos santuoka baigėsi skyrybomis 1990 m.

## Filmografija
### Kinas
* Come, quando, perché (1969)
* Koks tavo ženklas? (1975)
* Morte sospetta di una minorenne (1975)
* La madama (1976)
* Difficile morire (1977)
* Suspiria (1977)
* Disposta a tutto (1977)
* Milano... difendersi o morire (1978)
* Ursulos sesuo (1978)
* Inferno in diretta (1985)
* Mai con le donne (1985)
* Gotcha (1991, trumpametražis)
* Noise Matters (2013)
* Disciples (2014)
* Violent Shit (2015)

### Televizija
* Police Rescue (1991, serialas, 1 epizodas)
* I gladiatori (1986, TV filmas)
* Caccia al ladro d'autore (1985, serialas)
* I figli dell'ispettore (1986, TV filmas)
* My Haunted House (2015, serialas, 2 epizodai)

## Nuorodos

* IMDb profilis
Kovotojas (1983 filmas)

**Kovotojas** () – 1983 m. Alain Delon režisuotas filmas, kuriame jis atliko pagrindinį vaidmenį.

## Pagrindiniai aktoriai
: *Aktorius – vaidmuo*
* Alain Delon – Žakas
* Francois Perrier – Džinas
* Anne Parillaud – Natali
* Pierre Mondy
* Marie-Christine Descouard
* Michel Beaune

## Turinys

Už deimantų vagystę suimtas Žakas po 8 metų paleidžiamas iš kalėjimo. Jis ketina su grobiu, kuris taip ir nebuvo rastas, išvykti į užsienį, tačiau tiek policija, tiek buvę kompanionai taip pat nori savo dalies. Buvęs bendrininkas, dabar įtakingas verslininkas Džinas, suteikia Žakui pastogę, juo perdėtai rūpinasi ir net parūpina asmeninę merginą, kuri turi išgauti jo paslaptį. Vis tik Natali netrunka įsimylėti Žaką ir padeda jam apgauti tiek Džiną, tiek policiją.
Rytų vėjas (filmas)

**Rytų vėjas** () – 1993 m. sukurta karinė drama, paremta tikrais įvykiais pačioje Antrojo pasaulinio karo pabaigoje.

## Pagrindiniai aktoriai
: *Aktorius – vaidmuo*
* Malcolm McDowell – generolas Borisas Smyslovas
* Pierre Vaneck – daktaras Džozefas Hopas, Lichtenšteino ministras pirmininkas
* Jean-Francois Balmer – tėvas Antonas Sigleris, Lichtenšteino parlamento pirmininkas
* Liudmila Mikael – kapitonė Barinkova
* Caroline Sihol – grafienė Irena Smyslova
* Wojciech Pszoniak – pulkininkas Čeko
* Elena Safonova – Lichtenšteino princesė
* Annick Blancheteau
* Catherine Frot
* Serge Renko

## Turinys

Paskutiniosios Antrojo pasaulinio karo dienos. 1-oji Rusijos nacionalinė armija, kovojusi Vokietijos pusėje, vadovaujama generolo Boriso Smyslovo, gelbėdamasi nuo priešo, peržengia neutralitetą paskelbusio Lichtenšteino sieną. Šalyje kyla sąmyšis, nes joje gyvena vos 12 tūkstančių gyventojų, nėra kariuomenės, o atvykėlių – 500 ginkluotų vyrų, kai kurie jų su šeimomis. Lichtenšteino kunigaikštis nusprendžia suteikti kariams prieglobstį, tačiau netrukus jam tenka susidurti su didžiuliu sovietų spaudimu, kurie karius laiko dezertyrais. Jų pusę palaiko Lichtenšteino parlamento pirmininkas, dvasininkas Antonas Sigleris, tuo tarpu pagrindiniu oponentu sovietams tampa ministras pirmininkas Džozefas Hopas. Atvirais grasinimais ir melu sovietai bando kuo daugiau karių suvilioti grįžti į gimtinę, kur jų iš tiesų laukia mirties bausmė.